# metadata.dc.description[].value
Treballs Finals de Grau de Farmàcia, Facultat de Farmàcia i Ciències de l'Alimentació, Universitat de Barcelona, 2024. Tutor/a: Blanca Grases Pintó

# metadata.dc.description.abstract[].value
L’endometriosi és una malaltia ginecològica en la qual apareix teixit endometrial en 
localitzacions anòmales, aquest fet genera un ambient inflamatori tant dins com fora de 
l’úter que provoca dolors pelvians molt intensos durant la menstruació. En aquest 
treball es presenta la fisiopatologia, el diagnòstic, el tractament i el pronòstic de 
l’endometriosi per tal d’entendre la malaltia en profunditat i analitzar el perquè el seu 
període diagnòstic es pot allargar uns 10 anys. Per fer-ho s’ha dut a terme una recerca 
bibliogràfica d’articles científics, una enquesta per determinar el grau de coneixement 
de les persones menstruants sobre la menstruació i les seves alteracions, i una entrevista 
a una ginecòloga especialista per conèixer l’endometriosi des d’una perspectiva mèdica 
actualitzada. L’endometriosi és una malaltia crònica d’etiologia desconeguda i sense 
tractament curatiu. Existeixen diferents graus i tipologies de l’endometriosi, depenent 
del cas és capaç d’afectar la fertilitat de les pacients, a més de tenir un impacte en la 
seva sexualitat i el seu estil de vida en general. Aquest estudi conclou que per tal que
l’endometriosi deixi de ser una malaltia infradiagnosticada cal més recerca científica 
centrada en la seva etiologia i fisiopatologia, divulgació a la població general sobre què 
és i com es presenta la malaltia i polítiques sociosanitàries que accelerin el procés 
diagnòstic i millorin l’atenció mèdica de les pacients.
Paraules clau: endometriosi, menstruació, diagnòstic, ginecòleg, divulgació.

# metadata.dc.rights[].value
cc-by-nc-nd (c) Saula Masnou, Queralt, 2024

# metadata.dc.source[].value
Treballs Finals de Grau (TFG) - Farmàcia